CELEX: 22008D0083
Language: bg
Date: 2007-12-20 00:00:00
Title: 2008/83/ЕО: Решение № 4/2007 на Съвета на министрите АКТБ—ЕО от 20 декември 2007 година за изменение на Протокол № 3 относно Южна Африка от Споразумението за партньорство АКТБ—ЕО

30.1.2008   
            
            
               BG
            
            
               Официален вестник на Европейския съюз
            
            
               L 25/11
            
         
      РЕШЕНИЕ № 4/2007 НА СЪВЕТА НА МИНИСТРИТЕ АКТБ—ЕО
   от 20 декември 2007 година
   за изменение на Протокол № 3 относно Южна Африка от Споразумението за партньорство АКТБ—ЕО
   (2008/83/ЕО)
   СЪВЕТЪТ НА МИНИСТРИТЕ АКТБ—ЕО,
   като взе предвид Споразумението за партньорство между членките на групата на държавите от Африка, Карибите и Тихоокеанския басейн („АКТБ“), от една страна, и Европейската общност и нейните държави-членки, от друга, подписано в Котону (Бенин) на 23 юни 2000 г. (1) и ревизирано със споразумение (2), изменящо упоменатото Споразумение за партньорство АКТБ—ЕО, подписано в Люксембург на 25 юни 2005 г., и по-специално Протокол № 3 от него във връзка с Южна Африка,
   като има предвид, че:
   
               (1)
            
            
               Член 5 от Протокол № 3 към Споразумението за партньорство АКТБ—ЕО постановява, че разпоредбите на Споразумението за икономическо и търговско сътрудничество не се прилагат за Южна Африка.
            
         
               (2)
            
            
               На 7 март 2006 г. държавите от АКТБ, членки на Южноафриканската общност за развитие (ЮАОР), договаряща с Европейската общност Споразумение за икономическо партньорство (СИП), поискаха присъединяването на Южна Африка като пълноправен член в тези преговори и на 12 февруари 2007 г. Съветът на министрите уважи тази молба при определени условия.
            
         
               (3)
            
            
               Преговорите по СИП се основават на икономическите и търговските разпоредби на Споразумението за партньорство АКТБ—ЕО, и по-специално на членове 36 и 37 от него.
            
         
               (4)
            
            
               От съображения за правна яснота е необходимо да се измени Протокол № 3, за да се вземе предвид пълното включване на Южна Африка в преговорите по Споразумението за икономическо партньорство и евентуалното ѝ присъединяване към СИП.
            
         
               (5)
            
            
               Протокол № 3 може да бъде ревизиран в съответствие с член 7 от него с решение на Съвета на министрите,
            
         РЕШИ:
   Член 1
   В член 5 от Протокол № 3 към Споразумението за партньорство АКТБ—ЕО се добавя следният параграф:
   
      „3.   Настоящият протокол не препятства Южна Африка да преговаря и да подпише едно от споразуменията за икономическо партньорство (СИП), предвидено в част 3, дял II от настоящото споразумение, в случай че другите страни по СИП се съгласят“.
   
   Член 2
   Настоящото решение влиза в сила в деня на приемането му.
   
      Съставено в Брюксел на 20 декември 2007 година.
      
         
            Председател на Комитета на посланиците на АКТБ—ЕО по делегация, за Съвета на министрите на АКТБ—ЕО
         
         Álvaro MENDONÇA E MOURA
         
      
   
   
      (1)  ОВ L 317, 15.12.2000 г., стp. 3.
   
      (2)  ОВ L 209, 11.8.2005 г., стp. 27. Споразумение, временно прилагано съгласно Решение № 5/2005 (ОВ L 287, 28.10.2005 г., стр. 1).